Kümnevõistlus

**Kümnevõistlus** on kümnest kergejõustiku alast koosnev mitmevõistlus. Võistlused toimuvad kahel päeval järjest ning võitjaks tuleb suurima punktisummaga sportlane. Kümnevõistluses võistlevad mehed, naiste mitmevõistlus toimub seitsmevõistluses.

Kümnevõistluse maailmarekord on Kevin Mayeri 2018. aastal kogutud 9126 punkti.

Kümnevõistlus on kaasaegsete olümpiamängude kavas alates 1912. aastast, maailmameistrivõistlusi peetakse 1983. aastast ja Euroopa meistrivõistlusi 1934. aastast.

## Ajalugu
Kümnest alast koosnevat mitmevõistlust katsetasid ameeriklased 1904. aasta suveolümpiamängudel Saint Louises. Nad olid esimest korda selgitanud mitmekülgsuse meistreid kümnel alal juba 1884. aastal. Võistlusalad olid 100 jardi jooks, kuulitõuge, kõrgushüpe, 880 jardi käimine, vasaraheide, teivashüpe, 120 jardi tõkkejooks, raskusheide, kaugushüpe ja miilijooks. Saint Louise olümpiamängudel osales sellises mitmevõistluses aga vaid kuus atleeti kahest riigist. Võitis Suurbritanniat esindanud Thomas Pieter Kiely. 

1912. aasta suveolümpiamängudel Stockholmis võeti võistluskavva antiikolümpiamängude eeskujul viievõistlus, kus aladeks olid kaugushüpe, odavise, staadionijooks (192,5 m), kettaheide ning 1500 m jooks (asendas antiikaja maadlust). Uudse olümpiaalana oli kavas ka mitmevõistlus *decathlon* (kreekapärane nimetus), kus kümneks võistlusalaks olid samad alad mis tänapäevalgi samas järjestuses. Tulemuste hindamise punktitabeli aluseks olid tollased olümpiarekordid. 

Olümpiamängude peaprooviks kümnevõistluses olid 1911. aastal Göteborgis peetud võistlused, mille võitis Hugo Wieslander 6903,92 punktiga (1985. aasta punktitabeli järgi 5463 punkti), mis oli ka mitteametlikuks maailmarekordiks. 

Esimene olümpiakümnevõistlus kestis ootamatult suure osalejate arvu (29) tõttu kolm päeva (hiljem on kümnevõistlust peetud kahepäevase võistlusena). Selle võitis ülivõimsalt 23-aastane pooleldi indiaani päritolu James Thorpe, kes võitis ka kergejõustiku viievõistluse. Rootsi kuningas nimetas teda autasustamisel atleetide kuningaks (sealt pärineb ka kümnevõistluse nimetamine kergejõustiku kuninglikuks alaks).

## Kümnevõistluse alad
Kümnevõistlus kestab kaks päeva, kummalgi päeval on kavas viis ala.

Esimene päev: 
* 100 m jooks
* kaugushüpe
* kuulitõuge
* kõrgushüpe
* 400 m jooks

Teine päev:
* 110 m tõkkejooks
* kettaheide
* teivashüpe
* odavise
* 1500 m jooks

Võitjad selgitatakse välja 10 ala kombineeritud esituse põhjal. Sooritust hinnatakse igal alal tulemuse eest saadud punktide, mitte vastava ala paremusjärjestuse järgi. Võistluse võidab 10 ala kokkuvõttes kõige rohkem punkte saanud sportlane.

## Punktisüsteem
Üksikalade tulemusi hinnatakse mitmevõistluse punktitabeli alusel, lõppjärjestuse määrab kõigil aladel kogutud punktide summa. Neid tabeleid, mida on mitmel korral muudetud, kasutatakse praeguseni (praegune tabel kehtestati 1. aprillil 1985). Soorituste eest üksikaladel saab sportlane punkte vastavalt järgmistele valemitele: A*(B–P)C (jooksualad) ja A*(P–B)C (väljakualad). Jooksu- ja väljakualadel kasutatakse erinevaid valemeid seetõttu, et jooksualadel on parem tulemus väiksem (kiirem aeg), väljakualadel aga vastupidi.

A, B ja C on parameetrid, mis sõltuvad konkreetsest üksikalast. P on aga sportlase tulemus vastaval alal, mida mõõdetakse sekundites (jooksud), meetrites (heited) või sentimeetrites (hüpped).

Kõigi alade valemites on astendaja (C) ühest suurem, mistõttu on punktiskaala progressiivne. See tähendab seda, et väga hea tulemuse parandamine annab suurema punktilisa kui samavõrra keskpärase tulemuse parandamine.

Kümnevõistlejad ei saa kõigil aladel võrreldaval hulgal punkte. Keskmisest märksa enam punkte saab tüüpiline kümnevõistleja kaugushüppes, alla keskmise aga kuulitõukes ja 1500 meetri jooksus. See tuleneb sellest, et punktitabeli koostamisel on arvestatud iga ala tippude tasemega. Keskmine kümnevõistleja on aga kehaehituselt märksa lähedasem kaugushüppajale kui kuulitõukajale või 1500 meetri jooksjale, mistõttu on ka kümnevõistlejate tulemused kaugushüppes maailmatasemele palju lähemal kui kuulitõukes ja keskmaajooksus.

## Punktide võrdlustulemused

## Reeglid
Kui vähegi võimalik, peab mitmevõistluse peakohtunik tagama igale osavõtjale vähemalt 30-minutilise pausi eelmise ala lõpu ja järgmise ala alguse vahel. Võimaluse korral tuleb jätta esimese päeva viimase ja teise päeva esimese ala vahele vähemalt kümnetunnine paus. 

Võistlusjärjekord võidakse loosida enne iga ala algust. 100 ja 400 meetri jooksudes ning 110 meetri tõkkejooksus paigutab võistlejad jooksudesse tehniline delegaat. Seejuures peab igas jooksus olema viis või enam, kuid mitte mingil juhul vähem kui kolm võistlejat. 

Mitmevõistluse viimasel alal paigutatakse pärast eelviimast ala liidergruppi kuuluvad võistlejad ühte jooksu. Teised võistlejad võidakse paigutada (loosida) jooksudesse vastavalt sellele, millal nad lõpetavad eelviimase ala.

Mitmevõistluse peakohtunikul on õigus vajaduse korral muuta mis tahes jooksu koosseisu. 

Mitmevõistluse üksikaladel rakendatakse IAAF-i võistlusmäärusi, välja arvatud järgmised erandid: 

Kaugushüppes, kuulitõukes, kettaheites ja odaviskes antakse igale võistlejale kolm katset. 

Igal jooksudistantsil arvestatakse tulemusi ainult ühe (käsi- või elektriaeg) ajavõtumeetodi alusel. Iga võistleja aeg tuleb fikseerida kolme kellaga või fotofinišiga. Rekordite püstitamisel arvestatakse elektriaega ka juhul, kui seda pole saadud kõigile võistlejatele. 

Võistleja, kes ei alusta mõnel mitmevõistluse alal võistlemist (ei soorita alal ühtegi katset), loetakse mitmevõistluse katkestanuks, ta ei saa osaleda järgmistel mitmevõistluse aladel ning talle ei määrata kohta võistluste koondprotokollis. 

Võistleja, kes otsustab mitmevõistluse katkestada, peab sellest kohe informeerima mitmevõistluse peakohtunikku. 

Pärast iga ala lõppu tuleb punktiseis (st antud ala tulemusele vastavad punktid IAAF-i ametliku punktitabeli alusel ja punktide summa pärast kõiki seni lõppenud alasid) kõigile võistlejatele teatavaks teha. 

Mitmevõistluse võitja on suurima punktisumma kogunud võistleja. Võrdsete punktisummade korral on võitja sportlane, kes suurimal arvul üksikaladel on saanud samale kohale konkureerivatest sportlastest suurema punktisumma. Eeltoodud näitaja võrdsuse korral on võitja see sportlane, kes mingil üksikalal on saanud konkurentidest suurema punktisumma. Eeltoodud meetodit kasutatakse ka kõigi teiste kohtade väljaselgitamiseks.

## Kümnevõistlus Eestis

Eesti kümnevõistlejate parimad tulemused tiitlivõistlustel läbi aegade:
### Olümpiamängud
{| class="wikitable sortable" style="font-size:95%; text-align:left"

Sulgudes summa kehtiva punktitabeli järgi.
### Maailmameistrivõistlused
{| class="wikitable sortable" style="font-size:95%; text-align:left"

### Euroopa meistrivõistlused
{| class="wikitable sortable" style="font-size:95%; text-align:left"

## Kõigi aegade edetabel
Seisuga 3. august 2024.

Ülevaade muudest parematest (üle 8800) punktisummadest:
* Ashton Eaton on kogunud ka 9039 (2012), 8893 (2016), 8869 (2012) ja 8809 (2013).
* Damian Warner – 8995 (2021) ja 8804 (2023).
* Tomáš Dvořák – 8902 (2001), 8900 (2000) ja 8837 (1997).
* Roman Šebrle – 8893 (2004), 8842 (202004), 8807 (2003).
* Kevin Mayer – 8834 (2016), 8816 (2022).
* Dan O'Brien – 8824 (1996), 8817 (1993) ja 8812 (1991).

Teiste eesti kümnevõistlejate kohad maailma läbi aegade 100 parema hulgas:
* 43. 8604 punkti, Maicel Uibo, 4. oktoober 2019
* 56. 8526 punkti, Kristjan Rahnu, 5. juuni 2005
* 58. 8524 punkti, Janek Õiglane, 26. august 2023
* 62. 8506 punkti, Valter Külvet, 2. juuli 1988
* 91. 8398 punkti, Mikk Pahapill, 29. mai 2011

## Kümnevõistluse käigus püstitatud üksikalade tippmargid

Kümnevõistluse alade maailmarekordite punktisumma kokku on 12 598. Kümnevõistluse käigus saavutatud iga ala tipptulemuste kogusumma on 10 590.

## Eesti edetabel
Eesti 25 parimat kümnevõistlejat nende isiklike rekordite järgi. 
''Seisuga 1. juuni 2025.

## [[Kergejõustiku maailmarekordid|Maailmarekordi]] areng
Kümnevõistluse maailmarekordi areng:

## [[Olümpiamängud]]e medalivõitjad

 1912. aastal kaks olümpiakulda võitnud Jim Thorpe'i tulemused (ka viievõistluses) tühistati, kuna sportlane tunnistati elukutseliseks. Alles 70 aastat hiljem tema õigused taastati.

## [[Kergejõustiku maailmameistrivõistlused|Maailmameistrivõistluste]] medalivõitjad

### Mehed

## [[Euroopa meistrivõistlused kergejõustikus|Euroopa meistrivõistluste]] medalivõitjad

## Riikide rekordid
Seisuga 21. aprill 2024.
{| class="wikitable sortable" style="font-size:95%; text-align:left"

## Vaata ka
*Eesti kümnevõistlus
*Kümnevõistluse Eesti meistrivõistluste medalivõitjad
*Seitsmevõistlus
*Meeste seitsmevõistlus
*Kolmevõistlus ehk triatlon — τρεῖς ἆθλος
*Viievõistlus ehk pentatlon — πένταθλον
*Moodne viievõistlus — πένταθλον

## Viited

## Välislingid
* Kümnevõistluse meeste kõigi aegade edetabel iaaf.org
* Kümnevõistluse meeste kõigi aegade edetabel alltime-athletics.com
* Kümnevõistluse naiste kõigi aegade edetabel iaaf.org
* Lühikokkuvõte võistlusmäärustest ekjl.ee